**Rámcová dohoda**

**č. SVO-RVO1-2024/000751-00**

**(časť .........)**

na zabezpečenie a vykonávanie kontrol, tlakových skúšok, opráv a plnenie prenosných hasiacich prístrojov a pojazdných hasiacich prístrojov, kontrol a opráv zariadení na dodávku vody na hasenie požiarov a tlakových skúšok požiarnych hadíc, údržby a prehliadky požiarnych uzáverov

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov

a podľa § 83 zákona č. 343/2015 Z. z. o verejnom obstarávaní a o zmene a doplnení niektorých

zákonov v znení neskorších prepisov ( ďalej len „zákon 343/2015 Z. z.“)

**( ďalej len „Rámcová dohoda“)**

medzi

**Objednávateľ:**

Názov: Slovenská republika zastúpená Ministerstvom vnútra Slovenskej republiky

Sídlo: Pribinova 2, 812 72 Bratislava

Splnomocnený k podpisu:

IČO: 00 151 866

Bankové spojenie: Štátna pokladnica

Číslo účtu: 7000180023/8180

IBAN: SK7881800000007000180023

(ďalej len „Objednávateľ )

**Dodávateľ:**

Názov:

Sídlo:

Štatutárny zástupca:

Splnomocnený k podpisu:

IČO:

DIČ:

IČ DPH:

Bankové spojenie:

Číslo účtu:

IBAN:

Tel:

Fax:

e-mail:

registrácia:

(ďalej len „Dodávateľ“)

(ďalej spolu len „Účastníci Rámcovej dohody“)

**ÚVODNÉ USTANOVENIA**

1. Účastníci Rámcovej dohody uzatvárajú túto Rámcovú dohodu v súlade s výsledkom verejnej súťaže, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. XX/2024 dňa XX.XX.2024 pod značkou XXXX -XXX (ďalej len „VO“).
2. Základným účelom tejto Rámcovej dohody je v súlade s výsledkom VO zabezpečenie dodania služby (tak ako je tento pojem zadefinovaný v čl. I  bode 1.1. a v Prílohe č. 1 Rámcovej dohody) v súlade s touto Rámcovou dohodou.

**Čl. I**

**PREDMET RÁMCOVEJ DOHODY**

* 1. Predmetom tejto Rámcovej dohody je záväzok Dodávateľa zabezpečiť pre Objednávateľa kontroly, tlakové skúšky, opravy a plnenia prenosných a pojazdných hasiacich prístrojov, kontroly a opravy zariadení na dodávku vody na hasenie požiarov po ich odovzdaní do užívania, tlakové skúšky požiarnych hadíc a údržby a prehliadky požiarnych uzáverov v objektoch a v zásahových služobných cestných vozidlách HaZZ Objednávateľa v rámci ...............kraja (ďalej len „služby“) v súlade s Opisom predmetu zákazky, ktorý tvorí Prílohu č. 1 tejto Rámcovej dohody a záväzok Objednávateľa zaplatiť za poskytnuté služby Dodávateľovi cenu podľa článku V tejto Rámcovej dohody (ďalej len „predmet Rámcovej dohody“).
  2. Predmet Rámcovej dohody je podrobne špecifikovaný v Prílohe č. 1 tejto Rámcovej dohody.
  3. Predmet Rámcovej dohody bude poskytovaný Objednávateľovi na základe písomných objednávok.
  4. Objednávateľ pri uzatváraní tejto Rámcovej dohody koná ako verejný obstarávateľ v zmysle ustanovenia § 7 zákona č. 343/2015 Z. z..

**Čl. II**

**PRÁVA A POVINNOSTI ÚČASTNÍKOV RÁMCOVEJ DOHODY**

1. Všetky dokumenty súvisiace s touto Rámcovou dohodou a to najmä objednávky, faktúry, výkazy, výdajky a pod. zmluvné strany vypracovávajú v slovenskom jazyku, a tieto dokumenty musia obsahovať všetky dohodnuté a všeobecnými záväznými právnymi predpismi platnými na území SR vyžadované údaje.
2. Dodávateľ je povinný:
   1. zabezpečiť pre Objednávateľa výkon služieb podľa tejto Rámcovej dohody v dohodnutej kvalite, rozsahu, cene a v dohodnutých termínoch, v zmysle objednávky Objednávateľa,
   2. odstrániť nedostatky, ktoré zapríčinil Dodávateľ na svoje náklady v lehote podľa čl. III. Bod 3.4. tejto Rámcovej dohody,
   3. V prípade odvozu hasiacich prístrojov na tlakovú skúšku, opravu alebo kontrolu zabezpečiť objekt, u ktorého odobral hasiaci prístroj náhradnými hasiacimi prístrojmi. Po vykonaní kontroly, opravy alebo tlakovej skúšky musí vrátiť odobratý hasiaci prístroj na pôvodné stanovište hasiaceho prístroja.
   4. min. 5 dní vopred nahlásiť výkon služby emailovou formou a telefonicky **správcovi objektu**, pričom uvedie termín kontroly, meno, priezvisko, EČV vykonávajúcich kontrolu, ktorí majú za povinnosť pred vstupom do objektu Ministerstva vnútra Slovenskej republiky (ďalej len „MV SR“) preukázať svoju totožnosť. V prípade hasiacich prístrojov **v zásahových služobných cestných vozidlách HaZZ** nahlásiť výkon služby emailovou formou a telefonicky kontaktnej osobe uvedenej pri zaslaní objednávky.
   5. vykonávať výmenu náhradných dielov v rozsahu akceptovaných Objednávateľom.

Pokiaľ sa pred vykonaním tlakovej skúšky prenosného hasiaceho prístroja zistia nedostatky, pri ktorých je potrebná výmena jednotlivých komponentov nad rámec akceptovaných náhradných dielov (hadica, manometer a náhradných dielov, ktoré sa bežne poškodia vykonaním tlakovej skúšky), Dodávateľ je povinný tlakovú skúšku nerealizovať a vystaví pre **správcu objektu**, v prípade hasiacich prístrojov **v zásahových služobných cestných vozidlách HaZZ** pre určenú kontaktnú osobu, protokol o jeho vyradení.

* 1. písomne potvrdiť správcovi objektu a v prípade hasiacich prístrojov **v zásahových služobných cestných vozidlách HaZZ** určenej kontaktnej osobe prevzatie prenosného hasiaceho prístroja a jeho následné vrátenie po tlakovej skúške, kontrole alebo oprave. V písomnom potvrdení uvedie všetky potrebné údaje, ktoré presne identifikujú hasiaci prístroj (druh HP, vek v rokoch HP, rok výroby HP, výrobné číslo, sap číslo). Realizáciu kontrol, tlakových skúšok a opráv hasiacich prístrojov, kontrol zariadení na dodávku vody na hasenie požiarov po ich odovzdaní do užívania a tlakových skúšok požiarnych hadíc, údržieb a prehliadok požiarnych uzáverov **v objektoch** MV SR na základe objednávky, ktorú vystavuje Centrum podpory .......... MV SR, budú svojim podpisom potvrdzovať správcovia objektov, zodpovedná osoba za zásahové služobné vozidlá HaZZ alebo nimi poverené osoby. Potvrdenie realizácie dodávateľských služieb je potrebné k fakturácii, t.j. ide o potvrdenie správcom alebo ním poverenej osoby, že uvedené služby boli reálne vykonané v objektoch MV SR v danom termíne.
  2. poskytovať služby podľa článku 1.1 tejto Rámcovej dohody. Dodávateľ sa zaväzuje zabezpečiť pre Objednávateľa kontroly, tlakové skúšky a opravy hasiacich prístrojov v súlade s vyhláškou č. 347/2022 Z. z., o vlastnostiach a o podmienkach prevádzkovania, označovania a zabezpečenia pravidelnej kontroly hasiacich prístrojov. Dodávateľ sa zaväzuje zabezpečiť pre Objednávateľa kontrolu zariadení na dodávku vody na hasenie požiarov po ich odovzdaní do užívania (vnútorných, vonkajších hydrantov) a tlakové skúšky požiarnych hadíc v súlade s ustanoveniami vyhlášky Ministerstva vnútra Slovenskej republiky č. 699/2004 Z. z., o zabezpečení stavieb vodou na hasenie požiarov v znení neskorších predpisov a zákonom č. 314/2001 Z. z., o ochrane pred požiarmi v znení neskorších, v objektoch MV SR, údržby a prehliadky požiarnych uzáverov podľa vyhlášky Ministerstva vnútra Slovenskej republiky č. 478/2008 Z. z., o vlastnostiach, konkrétnych podmienkach prevádzkovania a zabezpečenia pravidelnej kontroly požiarneho uzáveru v objektoch MV SR. Dodávateľ je povinný zabezpečiť náhradu poškodeného označenia, alebo doplniť chýbajúce označenie stanoviska hasiaceho prístroja, označenie požiarnych uzáverov a označenie požiarnych vodovodov (vnútorné, vonkajšie).
  3. bezodkladne oznámiť príslušnému správcovi objektu zistené závažné nedostatky vyplývajúce z kontrol, tlakových skúšok a opráv hasiacich prístrojov, kontrol zariadení na dodávku vody na hasenie požiarov po ich odovzdaní do užívania a tlakových skúšok požiarnych hadíc a údržieb a prehliadok požiarnych uzáverov v**objektoch** MV SR a určenej kontaktnej osobe závažné nedostatky vyplývajúce z kontrol, tlakových skúšok a opráv hasiacich prístrojov **v zásahových služobných cestných vozidláchHaZZ**.
  4. disponovať platným osobitným oprávnením o odbornej spôsobilosti na opravu, plnenie a kontrolu hasiacich prístrojov, ktorého úradne overená kópia tvorí prílohu č. 4 tejto rámcovej dohody.
  5. Dodávateľ po vykonaní údržby a prehliadky požiarneho uzáveru vydá potvrdenie o vykonaní prehliadky požiarneho uzáveru, v ktorom uvedie výrobcu, výrobné číslo, typ a umiestnenie požiarneho uzáveru a rozsah vykonanej údržby. Po vykonaní údržby a prehliadky požiarneho uzáveru Dodávateľ vykoná záznam do prevádzkového denníka požiarneho uzáveru, ktorý sa nachádza v objekte.

1. Objednávateľ je povinný:
   1. poskytnúť Dodávateľovi potrebnú súčinnosť pri poskytovaní služieb podľa tejto Rámcovej dohody, viesť evidenciu požadovaných dokladov súvisiacich s preberaním a odovzdávaním služieb, potrebnou súčinnosťou sa rozumie umožnenie prístupu osôb a vozidiel zabezpečujúce kontroly.
   2. sprístupniť miesto pre vykonanie požadovanej služby,
   3. v dohodnutom termíne prevziať plnenie služby.

**Čl. III**

**KVALITA SLUŽBY, ZÁRUKA, ZODPOVEDNOSŤ ZA NEDOSTATKY A ZA ŠKODU**

* 1. Objednávateľ je povinný nedostatky poskytnutej služby písomne oznámiť Dodávateľovi bez zbytočného odkladu po ich zistení.
  2. Oznámenie o nedostatku služby musí obsahovať:
  3. označenie a číslo rámcovej dohody,
  4. označenie a typ reklamovanej služby,
  5. číslo dodacieho listu, resp. iné určenie času dodania,
  6. číslo objednávky.
  7. Na nároky Objednávateľa z nedostatkov poskytovaných služieb sa vzťahujú príslušné ustanovenia Obchodného zákonníka.
  8. Dodávateľ sa zaväzuje vyriešiť oprávnenú reklamáciu bezplatne najneskôr do piatich (5) pracovných dní od jej uplatnenia, tzn. od doručenia oznámenia o nedostatku služby zo strany Objednávateľa.
  9. Škody, ktoré Dodávateľ spôsobí Objednávateľovi pri poskytovaní služieb, budú po dobu trvania tejto Rámcovej dohody zabezpečené poistnou zmluvou o poistení za škodu spôsobenú podnikaním, ktorú uzavrie Dodávateľ na minimálnu poistnú sumu 30 000,00 EUR.
  10. Úradne overená kópia poistnej zmluvy alebo potvrdenie príslušnej poisťovne o poistení za škodu spôsobenú podnikaním tvorí prílohu č. 3 tejto Rámcovej dohody.
  11. Ak Objednávateľovi na základe nezabezpečenia včasnej kontroly hydrantov, údržby a prehliadky požiarnych uzáverov a kontroly a tlakovej skúšky hasiacich prístrojov vznikne škoda na majetku, je Dodávateľ povinný takto vzniknutú škodu Objednávateľovi uhradiť v plnom rozsahu do tridsať (30) dní odo dňa jej vzniku.

**Čl. IV**

**MIESTO PLNENIA SLUŹBY**

1. Dodávateľ zabezpečí vykonanie služby v množstve a v mieste podľa písomnej objednávky jednotlivých útvarov Objednávateľa.
2. Služby sa budú v prípade **objektov** MV SR vykonávať za účasti správcov objektov Objednávateľa, resp. ním poverenej osoby. O realizácii vykonania služby, o termíne a čase bude  Dodávateľ bezodkladne informovať  správcu  príslušného objektu a  príslušného technika  BOZP a PO Objednávateľa. V prípade **zásahových služobných cestných vozidiel** sa budú služby vykonávať za účasti kontaktnej osoby bližšie určenej pri zaslaní objednávky, ktorú Dodávateľ zároveň vopred informuje o termíne a čase realizácie vykonania služby.
3. Objednávateľ objednáva služby podľa tejto Rámcovej dohody podľa svojej potreby, pričom rozhodnutie, na poskytnutie ktorých zo služieb bude Objednávateľ vystavovať objednávku, prináleží výlučne Objednávateľovi na základe konkrétnych okolností a podmienok zabezpečovania konkrétnych služieb.
4. Objednávateľ realizuje objednávku e-mailom, pričom táto musí obsahovať najmä tieto náležitosti:

* číslo objednávky,
* miesto poskytnutia služby,
* dátum vystavenia,
* názov, množstvo a/alebo rozsah požadovaných služieb,
* číslo a názov tejto Rámcovej dohody.

**Čl. V**

**ZMLUVNÁ CENA**

* 1. Maximálna celková cena tejto Rámcovej dohody je stanovená maximálne do výšky **....EUR bez DPH**), v ktorej sú započítané maximálna celková cena za výkon kontroly a tlakových skúšok hasiacich prístrojov, kontroly zariadení na dodávku vody na hasenie požiarov po ich odovzdaní do užívania a tlakových skúšok požiarnych hadíc, údržby a prehliadky požiarnych uzáverov.
  2. V prípade pridelenia alebo nadobudnutia nových objektov a zariadení do správy majetku MV SR v priebehu

platnosti Rámcovej dohody sa doplní Príloha č. 6 – Miesta plnenia predmetu zákazky tejto Rámcovej dohody bez navýšenia maximálnej celkovej ceny tejto Rámcovej dohody uvedenej v bode 5.1. tohto článku.

* 1. Ceny za vykonanie služieb musia byť stanovené v mene EURO. K fakturovanej cene bude vždy pripočítaná DPH stanovená v súlade s všeobecne záväznými právnymi predpismi platnými na území SR v čase poskytnutia služby.
  2. Ceny za poskytnutie služieb sú uvedené v Prílohe č. 2 tejto Rámcovej dohody.
  3. Cena za služby je stanovená v zmysle zákona NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z.z., ktorou sa vykonáva zákon NR SR č. 18/1996 Z.z. o cenách v znení neskorších predpisov.

1. Zmluvné strany sa dohodli, že jednotkové ceny uvedené v prílohe č. 2 tejto zmluvy môže Dodávateľ v reakcii na mieru inflácie navýšiť, a to za nasledovných podmienok:

5.5.1. navýšenie nie je možné vykonať v kalendárnom roku uzatvorenia zmluvy a súčasne skôr ako o 6 mesiacov od uzavretia zmluvy,

5.5.2. po prvom navýšení možno navýšenie vykonať o každých 12 mesiacov s platnosťou na ďalších min. 12 mesiacov,

5.5.3.je možné vykonať iba v prípade, ak percentuálnou mierou Inflácie podľa bodu 5.8 je viac ako 2,5 %,

5.5.4.je možné vykonať len o percentuálnu hodnotu automatického inflačného indexu.

5.6. Percentuálnou mierou Inflácie pre účely tejto zmluvy sa rozumie hodnota uvedená Štatistickým úradom Slovenskej republiky na webe https://datacube.statistics.sk/#!/view/sk/VBD\_INTERN/sp0104qs/v\_sp0104qs\_00\_00\_00\_sk (web je platný v čase uzavretia zmluvy), a to hodnota indexu cien priemyselných výrobcov podľa SK NACE Rev. 2 bez spotrebnej dane – tuzemsko, konkrétne riadok „33 Oprava a inštalácia strojov a prístrojov“, podriadok „romr = 100“, podstĺpec „1. – 12.“ stĺpca s rokom predchádzajúcim roku v ktorom k navýšeniu cien dochádza, pričom od tejto hodnoty sa odpočíta hodnota 100. Pre odstránenie pochybností zmluvné strany berú na vedomie, že nejde o mieru inflácie meranej indexom spotrebiteľských cien.

* 1. Percentuálnou hodnotou automatického inflačného indexu sa pre účely tejto zmluvy rozumie 75 % hodnoty

percentuálnej miery Inflácie.

* 1. Dodávateľ je povinný písomne informovať Objednávateľa podľa bodu 5.5 najmenej 15 dní pred uzatvorením dodatku k tejto rámcovej dohody. Oznámenie musí obsahovať aktualizovanú prílohu č. 2 rámcovej dohody, údaj o momente od kedy dochádza k navýšeniu cien a odôvodnenie umožňujúce overenie splnenia dôvodov podľa bodu 5.5. tohto článku.

5. 9. Zmluvné strany sa dohodli, že jednotkové ceny uvedené v prílohe č. 2 tejto zmluvy môže Objednávateľ v reakcii na mieru deflácie znížiť, a to za nasledovných podmienok:

a) zníženie nie je možné vykonať v kalendárnom roku uzatvorenia zmluvy a súčasne skôr ako o 6 mesiacov od uzavretia zmluvy,

b) po prvom znížení možno zníženie vykonať o každých 12 mesiacov s platnosťou na ďalších min. 12 mesiacov,

c) je možné vykonať iba v prípade, ak miera deflácie je viac ako 2,5 %,

d) je možné vykonať len o percentuálnu hodnotu automatického deflačného indexu.

5.10. Percentuálnou hodnotou deflačného indexu sa pre účely tejto zmluvy rozumie percentuálna miera deflácie určená primerane spôsobom podľa bodu 5.7 tohto článku.

5.11. Objednávateľ je povinný písomne informovať Dodávateľa podľa bodu 5.10. tohto článku najmenej 30 dní pred uzatvorením dodatku k tejto rámcovej dohode. Oznámenie musí obsahovať aktualizovanú prílohu č. 2 rámcovej dohody, údaj o momente od kedy dochádza ku zníženiu cien a odôvodnenie umožňujúce overenie splnenia dôvodov podľa bodu 5.10 tohto článku.

5.12. Zvyšovanie, alebo znižovanie cien bude konzultované zo Sekciou ekonomiky MV SR a následne riešené formou písomného dodatku k tejto rámcovej dohode..

**Čl. VI**

**PLATOBNÉ PODMIENKY A FAKTURÁCIA**

* 1. Faktúru v dvoch (2) vyhotoveniach vystaví Dodávateľ až po vykonaní služieb špecifikovaných v objednávke Objednávateľa a zároveň doručí vystavenú faktúru Objednávateľovi najneskôr do tridsať (30) dní od termínu dodania služby uvedeného v objednávke. Z dôvodu ukončenia príslušného rozpočtového roka doručí Dodávateľ vystavenú faktúru v termíne najneskôr piaty (5) pracovný deň posledného kalendárneho mesiaca.
  2. Faktúry za poskytnuté služby budú doručované na adresu Objednávateľa: Centrum podpory.............
  3. Faktúra okrem náležitostí podľa zákona č, 222/2004 Z.z. o dani z pridanej hodnoty v znení neskorších predpisov („zákon č. 222/2004“) Z.z.) musí obsahovať nasledovné náležitosti:

v časti Objednávateľ bude uvedené Ministerstvo vnútra Slovenskej republiky, Centrálna evidencia faktúr, Objednávateľa : Centrum podpory ............

1. číslo Rámcovej dohody a číslo písomnej objednávky,
2. v časti textu faktúry bude uvedené, že cena je určená podľa tejto Rámcovej dohody,
3. označenie objektov objednávateľa, v ktorých boli vykonané služby s uvedením adresy.
   1. Cenu za dodanú službu uhradí Objednávateľ na základe faktúry do tridsať (30) dní odo dňa jej doručenia Objednávateľovi. Ak faktúra a jej prílohy nebudú obsahovať všetky dohodnuté náležitosti a náležitosti daňové dokladu, Objednávateľ takúto faktúru vráti Dodávateľovi s uvedením všetkých nedostatkov, ktoré sa majú odstrániť. V takomto prípade začne plynúť nová lehota splatnosti dňom riadneho doručenia opravenej faktúry.
   2. Prílohou faktúry bude aj kópia písomnej objednávky a originál príslušnej dokumentácie z vykonania služby, napr.: „Protokol o vykonaných prácach“, „Správa o príslušnej kontrole“. Táto dokumentácia bude obsahovať meno, priezvisko, dátum, pečiatku a podpis poverenej osoby Dodávateľa, ktorá služby vykonala a meno, priezvisko, dátum a podpis správcu objektu, alebo ním poverenej osoby, ktorý realizáciu služieb za Objednávateľa potvrdila. Revízne správy Dodávateľ doručí v troch vyhotoveniach príslušnému technikovi BOZP a PO Objednávateľa.
   3. Všetky faktúry budú uhrádzané výhradne bezhotovostne prevodným príkazom na bankový účet Dodávateľa uvedený v záhlaví tejto Rámcovej dohody. Účastníci Rámcovej dohody sa dohodli, že faktúra sa považuje za uhradenú dňom odpísania finančných prostriedkov z účtu Objednávateľa.

**Čl. VII**

**PRAVIDLÁ PRE ZMENU SUBDODÁVATEĽA**

* 1. V Prílohe č. 5 tejto Rámcovej dohody sú uvedené údaje o všetkých známych subdodávateľoch Dodávateľa, ktorí sú známi v čase uzavierania tejto Rámcovej dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  2. Dodávateľ je povinný Objednávateľovi písomne oznámiť akúkoľvek zmenu údajov u subdodávateľov uvedených v Prílohe č. 5 tejto Rámcovej dohody, a to bezodkladne.
  3. V prípade zmeny subdodávateľa je Dodávateľ povinný najneskôr do piatich (5) pracovných dní odo dňa zmeny subdodávateľa predložiť Objednávateľovi informácie o novom subdodávateľovi a predmete subdodávok, pričom pri výbere subdodávateľa musí Dodávateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
  4. Povinnosti Dodávateľa, vrátane pravidiel výberu subdodávateľa uvedené v bodoch 7.2 a 7.3 tohto článku Rámcovej dohody platia po celú dobu trvania tejto Rámcovej dohody.
  5. Dodávateľ zodpovedá za plnenie zmluvy o subdodávke subdodávateľom tak, ako keby plnenie  realizoval sám a je povinný dodať Objednávateľovi plnenia na svoju zodpovednosť, v dohodnutom čase a v dohodnutej kvalite. Dodávateľ zodpovedá za odbornú starostlivosť pri výbere subdodávateľa ako aj za výsledok činnosti vykonanej na základe zmluvy o subdodávke.

**Čl. VIII**

**SANKCIE**

* 1. V prípade omeškania Dodávateľa s poskytovaním služieb v termínoch dohodnutých v jednotlivých písomných objednávkach je Dodávateľ povinný uhradiť Objednávateľovi zmluvnú pokutu vo výške 0,05 % z celkovej ceny podľa čl. V bod 5.1. tejto Rámcovej dohody, a to za každý aj začatý deň omeškania.
  2. V prípade, ak je Dodávateľ v omeškaní s odstránením nedostatkov poskytnutých služieb podľa čl. III bod 3.4 tejto Rámcovej dohody je Objednávateľ oprávnený od neho požadovať zaplatenie zmluvnej pokuty vo výške 0,05 % z ceny tých služieb s odstránením nedostatkov, ktorých je v omeškaní a to za každý aj začatý deň omeškania.
  3. V prípade neuhradenia faktúry v dohodnutom termíne splatnosti, môže Dodávateľ fakturovať Objednávateľovi zákonný úrok z omeškania z dlžnej sumy za každý aj začatý deň omeškania.
  4. V prípade, ak zo strany Dodávateľa dôjde k omeškaniu vykonania plánovanej kontroly hydrantov, údržby a prehliadky požiarnych uzáverov, kontroly a tlakovej skúšky hasiacich prístrojov a Objednávateľovi bude zo strany vykonaného štátneho požiarneho dozoru uložená sankcia – pokuta, v zmysle zákona č. 314/2001 Z. z. o ochrane pred požiarmi v znení neskorších predpisov, Dodávateľ má povinnosť túto pokutu Objednávateľovi uhradiť v plnom rozsahu do tridsať (30) dní odo dňa jej uloženia.
  5. Zaplatením zmluvnej pokuty/zmluvných pokút Dodávateľom Objednávateľovi podľa tohto článku tejto rámcovej dohody nezaniká právo Objednávateľa na náhradu škody, ktorá prevyšuje zmluvnú pokutu.

**Čl. IX**

**UKONČENIE RÁMCOVEJ DOHODY**

* 1. Túto Rámcovú dohodu možno skončiť:
     1. písomnou dohodou Účastníkov Rámcovej dohody,
     2. písomnou výpoveďou,
     3. písomným odstúpením od Rámcovej dohody.
  2. Túto Rámcovú dohodu môže Objednávateľ písomne vypovedať bez udania dôvodu s výpovednou lehotou dva (2) mesiace. Dvojmesačná výpovedná lehota začína plynúť prvým dňom mesiaca nasledujúceho po mesiaci, v ktorom bola výpoveď doručená Dodávateľovi.
  3. Odstúpiť od tejto Rámcovej dohody môže ktorýkoľvek Účastník Rámcovej dohody z dôvodu podstatného porušenia Rámcovej dohody alebo z dôvodu nemožnosti plnenia Rámcovej dohody. Za podstatné porušenie tejto Rámcovej dohody na strane Dodávateľa sa považuje porušenie akejkoľvek povinnosti stanovenej touto Rámcovou dohodou. Za podstatné porušenie tejto Rámcovej dohody na strane Objednávateľa sa považuje omeškanie s úhradou jednotlivých faktúr, ktoré neboli uhradené o viac ako šesťdesiat (60) dní po uplynutí lehoty po ich splatnosti. Odstúpenie od tejto Rámcovej dohody je účinné dňom doručenia oznámenia o odstúpení od Rámcovej dohody druhému Účastníkovi Rámcovej dohody.
  4. Objednávateľ je oprávnený odstúpiť od tejto Rámcovej dohody aj v prípade, ak:

1. voči Dodávateľovi začalo konkurzné konanie alebo reštrukturalizácia,
2. Dodávateľ vstúpil do likvidácie,
3. Objednávateľ mal tri a viac Oprávnených reklamácií na poskytované služby,
4. Dodávateľ koná v rozpore s touto Rámcovou dohodou a/alebo písomnou objednávkou a/alebo všeobecne záväznými právnymi predpismi platnými na území SR a na písomnú výzvu Objednávateľa toto konanie a jeho následky v určenej primeranej lehote neodstráni.
5. v čase uzavretia tejto Rámcovej dohody existovali dôvod na vylúčenie Dodávateľa pre nesplnenie podmienky účasti podľa § 32 ods.1 písm. a) zákona č. 343/2015 Z. z.,
6. Rámcová dohoda nemala byť uzavretá s Dodávateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
7. v prípade vymazania Dodávateľa z Registra partnerov verejného sektora.

**Čl. X**

**ZÁVEREČNÉ USTANOVENIA**

* 1. Táto Rámcová dohoda sa uzatvára na dobu určitú, a to na dobu štyridsaťosem (48) mesiacov odo dňa nadobudnutia jej účinnosti alebo do vyčerpania finančného limitu podľa čl. V bodu 5.1 tejto Rámcovej dohody, podľa toho, ktorá skutočnosť nastane skôr.
  2. Účastníci Rámcovej dohody si do piatich (5) dní od nadobudnutia účinnosti tejto Rámcovej dohody oznámia kontaktné osoby.
  3. Meniť a dopĺňať túto Rámcovú dohodu je možné len písomne vo forme očíslovaných dodatkov k tejto Rámcovej dohode, ktoré sa stanú jej neoddeliteľnou súčasťou.
  4. V prípade, že počas trvania tejto Rámcovej dohody nastane taká právna skutočnosť, ktorá bude mať za následok zmenu tejto Rámcovej dohody, Účastníci Rámcovej dohody budú postupovať v zmysle § 18 zákona č. 343/2005 Z.z.
  5. Práva a povinnosti Účastníkov Rámcovej dohody, pokiaľ táto Rámcová dohoda neupravuje inak, sa riadia ustanoveniami Obchodného zákonníka, zákona č. 343/2005 Z.z. a ostatných všeobecne záväzných právnych predpisov platných na území Slovenskej republiky.
  6. Táto Rámcová dohoda je vyhotovená v štyroch (4) rovnopisoch s platnosťou originálu, jeden (1) rovnopis zostane Dodávateľovi a tri (3) rovnopisy zostanú Objednávateľovi.
  7. Táto Rámcová dohoda nadobúda platnosť dňom jej podpisu obidvoma Účastníkmi Rámcovej dohody a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade so zákonom č. 546/2010 Z.z., ktorým sa dopĺňa zákon č. 40/1964 Zb. Občiansky zákonník v znení neskorších predpisov. Rámcovú dohodu zverejní Objednávateľ.
  8. Účastníci Rámcovej dohody prehlasujú, že si túto Rámcovú dohodu prečítali, jej obsahu porozumeli a na znak súhlasu ju vlastnoručne podpisujú.
  9. Táto Rámcová dohoda má nasledujúce prílohy, ktoré tvoria jej neoddeliteľnú súčasť:
     1. Príloha č. 1 - Opis predmetu zákazky
     2. Príloha č. 2 - Štruktúrovaný rozpočet pre príslušnú časť predmetu zákazky
     3. Príloha č. 3 - Úradne overená kópia poistnej zmluvy alebo potvrdenie príslušnej poisťovne o poistení za škodu spôsobenú podnikaním
     4. Príloha č. 4 - platné osobitné oprávnenie o odbornej spôsobilosti (úradne overenú kópiu) na opravu, plnenie a kontrolu hasiacich prístrojov,
     5. Príloha č. 5 - Zoznam subdodávateľov
     6. Príloha č. 6 – Miesta plnenia predmetu zákazky

V Bratislave dňa........................... V Bratislave dňa ….................

Za Dodávateľa Za Objednávateľa

----------------------------------------------- ----------------------------------------------